**Konkurss „atlaid mammu!” 3. sezona.**

NOLIKUMS

Rīgā, 2018. gadā

1. Konkursu „atlaid mammu!” organizē biedrība „Atlaid mammu”, VAS „Latvijas valsts meži” (LVM) un SIA „Latvijas lauku konsultāciju un izglītības centrs” (LLKC)

**2. Konkursa mērķi:**

* Aktualizēt ētiskas makšķerēšanas principus un izglītot auditoriju par „ķer un atlaid” principa ievērošanas ietekmi uz plēsīgo zivju populāciju,
* veidot Goda Makšķernieku kopienu,
* veidot noķerto uz atlaisto zivju datubāzi,
* informēt auditoriju par noķertajiem un atlaistajiem lomiem, ķeršanas metodēm un veiksmīgākajiem makšķerniekiem,
* noskaidrot katra mēneša un sezonas lielākās noķertās un atlaistās zivis, lielākos kopgarumus un apbalvot pieteikumu iesūtītājus,
* popularizēt sadarbības ūdenstilpes.

1. **Konkursa norise**

* No 2018. gada 1. maija līdz 30. novembrim.
* LVM Kaņiera ezers (42 zivjusiles), Lielauces ezers (15zs.), Tērvetes ūdenskrātuve (15zs.), Gulbju ezers (15zs.), Babītes ezera „Vecupenieku atpūtas bāze” (30zs.), Burtnieka ezers: „Ezerupes” (7zs.), „Saulītes” (7zs.), „Bauņi” (7zs.), „Seda” (3zs.), „Asari” (7zs.), „Vidzemes laivas” (7zs.), „Ezerpriedes” (7zs.), Alūksnes ezers: atpūtas bāze „Jaunsētas” (15zs.), Pilssala ALJA (15zs.), Sedas dīķi (3zs.)

1. **Konkursa dalībnieki**

Konkursā var piedalīties ikviens interesents, kurš likumīgi makšķerē 3. punktā minētajos ezeros.

1. **Prasības:**

* Laivā līdz jāņem „atlaid mammu!” oficiālā zivju mērīšanas sile,
* līdz jābūt pilnam un atbilstošam atlaišanas rīku komplektam: zivju uztveramajam tīklam, mutes atpletējam, stangām āķa atbrīvošanai un stangām āķa pārkniebšanai,
* līdz jābūt viedtālrunim vai digitālajam fotoaparātam vai cita veida kamerai,
* jāseko izstrādātajām vadlīnijām „atlaid mammu!” Goda Makšķernieka ieteikumi,
* jānoskaidro precīzs zivs garums centimetros. Jāuzrāda nepārprotams un estētisks foto attēls, kurā redzams pilns zivs augums.

1. **Pieteikuma kārtība:**

* Laukus neizlaižot, jāaizpilda pieteikuma anketa, kas atrodama www.atlaidmammu.lv vai www.mammadaba.lv
* Fotoattēlā jābūt skaidri redzamai zivij pilnā augumā, kā arī jābūt saskatāmām siles garuma atzīmēm, zivs purngalam jābūt novietotam uz „0”atzīmes, silei jābūt tīrai. **Zivi vienmēr guldīt uz labā sāna!**
* jāpievieno video, kas apliecina, ka pieteikuma attēlā redzamā zivs tiek atlaista,
* Konkursā ikviens var iesniegt vairākus dažādu zivju pieteikumus no dažādiem sadarbības ezeriem, pieteikumus jāiesniedz 3 dienu laikā pēc zivs makšķerēšanas reizes un ne vēlāk kā pašreizējā mēneša pēdējā dienā,
* Konkursā šosezon tiks pieņemtas līdakas no 65 cm, asari no 35 cm, zandarti no 60 cm,
* Ja esi noķēris un atlaidis vairāk zivju konkursa ieskaitē, nekā anketā pieejamās 9 ailes – aizpildi vienu pieteikumu un turpini iesniegt datus jaunā pieteikumā.

1. **Balvu nominācijas un žūrija**

Par pareizi noformētu un iesniegtu noķertas un atlaistas zivs pieteikumu, makšķernieks saņems „atlaid mammu!” Goda Makšķernieka nozīmi:

* **Bronza** – noķerta un atlaista līdaka no 70cm – 85cm, zandarts no 60 cm līdz 70 cm
* **Sudrabs** – noķerta un atlaista līdaka no 85cm – 100cm, asaris 35cm – 40cm un zandarts no 70 cm līdz 80 cm
* **Zelts** – noķerta un atlaista līdaka 100 cm+, zandarts 80 cm+ asaris 40cm +.
* **„Metra klubiņš”** – biedriem ar īpašiem sasniegumiem – 5 noķertām un atlaistām virs 1 metra līdakām.

Katrs dalībnieks drīkst pretendēt uz 1 nozīmi no katra nomināla jeb 1 pilnu nozīmju komplektu.

Ja esi jau saņēmis GM nozīmi attiecīgajā nominālā, turpini iesūtīt savus pieteikumus, bet, aizpildot anketu, atzīmē, ka GM nozīme tev jau ir. Ja nozīmi neesi saņēmis atzīmē, ka vēlies saņemt.

**Mēneša nominācijas:**

* par visu konkursa ūdenstilpju 3 garākajām līdakām (no 65 cm)
* par visu konkursa ūdenstilpju 2 garākajiem asariem (no 35 cm)
* par visu konkursa ūdenstilpju 2 garākajiem zandartiem (no 60 cm)
* par visu konkursa ūdenstilpju 3 lielākajiem līdaku kopgarumiem
* par visu konkursa ūdenstilpju 2 lielākajiem asaru kopgarumiem
* par visu konkursa ūdenstilpju 2 lielākajiem zandartu kopgarumiem (izņemot maijā)

**Kopgarumus sāk skaitīt no 3 pieteiktām vienas sugas zivīm vienā vai vairākās makšķerēšanas reizēs tajā pašā mēnesī**

**Gada nominācijas:**

* par visu konkursa ūdenstilpju sezonas 3 garākajām noķertajām un atlaistām līdakām
* par visu konkursa ūdenstilpju sezonas 2 garākajiem asariem
* par visu konkursa ūdenstilpju sezonas 2 garākajiem zandartiem
* par visu konkursa ūdenstilpju sezonas 3 lielākajiem līdaku kopgarumiem no viena dalībnieka
* par visu konkursa ūdenstilpju sezonas 2 lielākajiem asaru kopgarumiem no viena dalībnieka
* par visu konkursa ūdenstilpju sezonas 2 lielākajiem zandartu kopgarumiem no viena dalībnieka

**Viens konkursants var pretendēt uz vairākām nominācijām vienlaicīgi**

**Žūrijas sastāvs:**

Māris Olte, Kristaps Didže, Miķelis Peisnieks, Māris Lietuvietis, Salvis Buls, Matīss Ābiķis. Ir tiesīga lemt par jebkuru strīdus gadījumu.

1. **Strīdus gadījumi:**

* Visus gadījums izskata žūrija,
* ja uz vienu balvu pretendēs 2 vai vairāk pieteikumi ar vienāda garuma zivīm, uzvarēs tas makšķernieks, kurš konkursam būs pieteicis otru lielāko zivi,
* kur tas nebūs iespējams, organizatori sagādās papildus balvu.

1. **Informācijas publicēšana**

Konkursa organizatori patur tiesības iesūtītos vizuālos materiālus izstādīt publiskai apskatei internetā, presē un televīzijā.

**Visi oficiālie paziņojumi www.atlaidmammu.lv, www.mammadaba.lv un sociālajos tīklos.**